
BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.148/2020 pentru instituirea unei scheme de ajutor de stat acordat producătorilor agricoli care au înfiinţat culturi în toamna anului 2019, afectate de seceta pedologică, trimis cu adresa nr. PLx.634/2020, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

George – Gabriel VIŞAN

RAPORT 

asupra proiectului de Lege privind aprobarea Ordonanţei de urgenţă 
a Guvernului nr.148/2020 pentru instituirea unei scheme de ajutor 
de stat acordat producătorilor agricoli care au înfiinţat culturi 
în toamna anului 2019, afectate de seceta pedologică
În conformitate cu prevederile art. 94 şi 115 din Regulamentul Camerei Deputaţilor, republicat, Comisia pentru buget, finanțe și bănci a fost sesizată, spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.148/2020 pentru instituirea unei scheme de ajutor de stat acordat producătorilor agricoli care au înființat culturi în toamna anului 2019, afectate de seceta pedologică.
Senatul, în calitate de primă Cameră sesizată, a adoptat proiectul de lege, potrivit art.115 alin.(5) din Constitutia României republicată, în ședința din data de  14 octombrie 2020.  

Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.
La întocmirea raportului s-a avut în vedere avizul favorabil al Consiliului Legislativ şi avizul favorabil al Consiliului Economic și Social. 

Proiectul de lege are ca obiect de reglementare instituirea unei scheme de ajutor de stat acordat producătorilor agricoli care au înfiinţat culturi în toamna anului 2019, afectate de seceta pedologică. 
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege menționat mai sus, în ședința online din data de 20 octombrie 2020.

La lucrările ale Comisiei și-au înregistrat prezența un număr de 24 deputați din totalul de 27 membri.
În urma dezbaterii proiectului de lege şi a opiniilor exprimate, deputații prezenți, au hotărât cu majoritate de voturi, să propună plenului Camerei Deputaților spre dezbatere şi adoptare proiectul de Lege  privind aprobarea Ordonanţei de urgenţă a Guvernului nr.148/2020 pentru instituirea unei scheme de ajutor de stat acordat producătorilor agricoli care au înființat culturi în toamna anului 2019, afectate de seceta pedologică, cu amendamentul admis prezentată în Anexă.
În raport cu obiectul şi conținutul său, proiectul de lege face parte din categoria legilor ordinare.

	PREŞEDINTE,

George – Gabriel VIŞAN
	SECRETAR,

Marilen – Gabriel PIRTEA


Şef serviciu

Giorgiana Ene

Consilier parlamentar

 Vasilica Popa

Anexă

AMENDAMENTE ADMISE

În urma examinării, Comisia propune adoptarea proiectului de lege cu următorul amendament:
	Nr. crt.
	Text ordonanță
	Text Senat
	Text propus de comisie

(autorul amendamentului admis)
	Motivare

	1. 
	
	Titlul legii:

LEGE 
privind aprobarea Ordonanței de urgență a Guvernului nr. 148/2020 pentru instituirea unei scheme de ajutor de stat acordat producătorilor agricoli care au înființat culturi în toamna anului 2019, afectate de seceta pedologică
	
	

	2. 
	
	Articol unic.- Se aprobă Ordonanța de urgență a Guvernului nr. 114 din 17 august 2020 pentru instituirea unei scheme de ajutor de stat acordat producătorilor agricoli care au înființat culturi în toamna anului 2019, afectate de seceta pedologică, publicată în Monitorul Oficial al României, Partea I, nr. 806 din 2 septembrie 2020.
	Articol unic.- Se aprobă Ordonanța de urgență a Guvernului nr. 114 din 17 august 2020 pentru instituirea unei scheme de ajutor de stat acordat producătorilor agricoli care au înființat culturi în toamna anului 2019, afectate de seceta pedologică, publicată în Monitorul Oficial al României, Partea I, nr. 806 din 2 septembrie 2020 cu următoarea modificare:
	

	3. 
	Titlul ordonanței:

ORDONANŢĂ DE URGENŢĂ
pentru instituirea unei scheme de ajutor de stat acordat producătorilor agricoli care au înfiinţat culturi în toamna anului 2019, afectate de seceta pedologică
	
	Nemodificat 
	

	4. 
	Art. 6. - (1) Beneficiarii prevăzuţi la art. 4 alin. (1) sunt eligibili la solicitarea ajutorului de stat dacă îndeplinesc cumulativ următoarele criterii:

a) deţin proces-verbal de constatare şi evaluare a pagubelor, încheiat până la data de 15 iunie 2020 inclusiv, în care procentul de calamitare prevăzut la art. 1 alin. (4) este de peste 30% aferent culturii calamitate;
	
	La articolul 6, alineatul (1) litera a) se modifică şi va avea următorul cuprins:

(1) Nemodificat 

a) deţin proces-verbal de constatare şi evaluare a pagubelor, încheiat până la data de 15 iulie 2020 inclusiv, în care procentul de calamitare prevăzut la art. 1 alin. (4) este de peste 30% aferent culturii calamitate;

